**Erik Hamrén** (s. 27. kesäkuuta 1957 Ljusdal) on ruotsalainen jalkapallovalmentaja.

Ura valmentajana
----------------

Hamrén on aiemmin urallaan valmentanut ruotsalaisseuroja. Parhaiten hän menestyi Örgryte IS:n päävalmentajana 1998–2003. Hamrénista tuli suosittu seuran fanien keskuudessa johdattaen Örgryten hopealle Allsvenskanissa 1999 ja 2003. Ruotsin cupissa Örgryte eteni finaaliin 1998 ja 2000. Ensimmäisellä kerralla joukkue hävisi Helsingborgs IF:lle yhteismaalein 5–1. Kaksi vuotta myöhemmin Hamrén juhli cupin voittoa 2–1 yhteismaalein AIK:ta vastaan. 

Aalborgin valmentajana Hamrén on johdattanut joukkueen pronssille Tanskan superliigassa 2006–07. Lisäksi Aalborg oli voittamassa UEFA Intertoto Cupia 2007.

Joulukuussa 2007 uutisoitiin, että Hamrén siirtyy Aalborgista norjalaisen Rosenborgin päävalmentajaksi kesällä 2008, kun hänen sopimuksensa Aalborgin kanssa päättyy.  Hamrén luotsasi viimeiseksi jääneellä kaudellaan 2007–08 Aalborg BK:n Tanskan mestariksi. Seurahistorian kolmas mestaruus katkaisi kööpenhaminalaisseurojen Brøndby IF:n ja FC Kööpenhaminan seitsemän vuoden valtakauden Tanskan pääsarjassa.

Rosenborgissa Hamrén on jatkanut hyvää työtään tavoitteenaan palauttaa suurseura takaisin Norjan huipulle. Ensimmäinen, puolikkaaksi jäänyt kausi toi viidennen sijan. Kausi 2009 on puolestaan ollut loistelias ja Rosenborg varmisti seurahistoriansa 21. mestaruuden 26 pelatun kierroksen jälkeen.

Lokakuussa 2009 Hamrénin nimi on ollut vahvasti ehdolla Ruotsin uudeksi maajoukkuevalmentajaksi. Rosenborgilla ei ole halua päästää Hamrénia pois maajoukkueesta, mutta hän itse on ilmaissut kiinnostuksensa tehtävään.  Lopulta Hamrén ja liitto pääsivät marraskuun alussa sopuun asiasta. Hän aloitti Ruotsin maajoukkuevalmentajana välittömästi, mutta jatkoi myös seurajoukkueensa päävalmentajana kesäkuuhun 2010 saakka. Hamrénin sopimus kattaa myös MM2014-karsinnat.  Rosenborg voitti Hamrénin johdolla Norjan mestaruuden toistamiseen kaudella 2010. Ruotsi selvisi hänen johdollaan EM-kisoihin 2012. Turnaus päättyi jo alkulohkoon, kun Ruotsi voitti vain Ranskan lohkovaiheen viimeisellä kierroksella. MM2014-karsinnoissa Ruotsi pelasi muun muassa 4–4 tasapelin Saksaa vastaan ja sijoittui karsintalohkonsa toiseksi. Hamrén ei kuitenkaan onnistunut luotsaamaan Ruotsia lopputurnaukseen, kun Portugali voitti jatkokarsinnan yhteismaalein 4–2. Ruotsi jäi MM-lopputurnauksen ulkopuolelle toista kertaa peräkkäin. 

Hamrén jatkoi kisoista putoamisesta huolimatta päävalmentajana ja luotsasi Ruotsin karsintalohkon kolmoseksi EM2016-karsinnoissa. Jatkokarsinnoissa Ruotsi kaatoi Tanskan yhteismaalein 4–3 ja selvisi viidettä kertaa perättäin EM-lopputurnaukseen. Helmikuussa 2016 Hamrén ilmoitti jättävänsä maajoukkueen EM-kisojen jälkeen.

EM-lopputurnaukseen 2016 Hamrén valitsi kokeneen joukkueen, jossa olivat mukana viimeisiin arvokisoihinsa lähteneet Zlatan Ibrahimović, Anders Isaksson ja Kim Källström. Toisaalta mukana olivat uuden sukupolven pelaajat, muun muassa 1990-luvulla syntyneet Emil Forsberg, John Guidetti, Victor Lindelöf. Ruotsin kisaesitys jäi kokonaisuutena erittäin vaisuksi. Avausottelussa Ruotsi ja Irlanti tasasivat pisteet 1-1. Ruotsi ei saanut ottelussa ainoatakaan laukausta kohti maalia, vaan tasoitus tuli Irlannin omasta maalista. Tehottomuus jatkui myös toisessa ottelussa, jossa Italia voitti viime hetken maalilla 1–0. Ruotsilla ei edelleenkään ollut yhtään laukausta kohti maalia. Viimeisessä ottelussa Ruotsilla oli edelleen mahdollisuudet jatkopeleihin ja joukkue pelasikin parhaan ottelunsa Belgiaa vastaan. Se ei kuitenkaan tehottomuudesta kärsineelle Ruotsille riittänyt ja kisat sekä Hamrénin ura maajoukkuevalmentajana päättyivät 1–0 tappioon. Ruotsi ei tehnyt kisoissa yhtään maalia ja oli turnauksen 20:s. Sijoitus on maan historian huonoin EM-kisoissa.

Elokuun alussa 2018 Hamrén palasi valmennustehtäviin Islannin jalkapallomaajoukkueen päävalmentajana. Islanti hävisi Hamrénin debyyttiottelussa Kansojen liigan ottelussa Sveitsille murskaavasti 0-6. Toinen ottelu kotikentällä päättyi myös tappioon, kun Belgia oli parempi maalein 3-0. Tappio oli Islannille ensimmäinen kotikentällä viiteen vuoteen. Hamrénin johdolla Islanti jäi lopulta ulos koronaviruksen vuoksi kesälle 2021 siirtyneestä EM-lopputurnauksesta. Islanti hävisi ratkaisevan karsintaottelun aivan ottelun viimeisillä lisäajan hetkillä Unkarille 2–1. Hamrén erosi tehtävästään karsintatappion jälkeen marraskuussa 2020.

Syyskuussa 2022 Hamrén palasi 14 vuoden tauon jälkeen tanskalaisen Aalborg BK:n päävalmentajaksi. Hän ei onnistunut kääntämään Tanskan liigan hännille juuttuneen joukkueen kurssia, vaan AaB vajosi hänen alaisuudessaan liigajumboksi. Hamrén sai potkut seurasta maaliskuussa 2023.

Meriitit valmentajana
---------------------

* Ruotsin Cup (3): 1996, 1997, 2000
	+ Hopeaa: 1998
* Ruotsin mestaruus
	+ Hopeaa (2): 1999, 2003
	+ Pronssia: 2002
* Tanskan mestaruus: 2008
	+ Hopeaa: 2007
* UEFA Intertoto Cup: 2007
* Norjan mestaruus (2): 2009, 2010
* Tanskan vuoden valmentaja: 2008
* Norjan vuoden valmentaja: 2009
* EM-kilpailut
	+ 1. kierros (2): 2012, 2016

Lähteet
-------

1. ↑  Erik Hamrén tar över norska Rosenborg[vanhentunut linkki]
2. ↑  Savolainen mukana Rosenborgin mestaruusjuhlissa
3. ↑  "Hoppas fortfarande"
4. ↑  Ruotsin uusi päävalmentaja löytyi sittenkin Trondheimista
5. ↑  Klart: Hamrén lämnar efter EM - SvFF jagar nyt förbundskapten
6. ↑  Zlatan hoiteli "voitetun" tasapelin: Ruotsilla ei yhtään laukausta kohti maalia (Arkistoitu – Internet Archive)
7. ↑  Italia voitti Ruotsin viime hetken maalilla
8. ↑  Ruotsi jäi ilman maalia ja putosi EM-turnauksesta – Belgia voitolla jatkoon
9. ↑  Sverige räckte inte till – EM är över för blågul del
10. ↑  Hamrén ny förbundskapten för Island
11. ↑  Iceland loses 6-0 to Switzerland
12. ↑  Iceland loses 0-3 to Belgium
13. ↑  Ruotsalaisvalmentaja jättää Islannin päävalmentajan tehtävän, EM-karsintapettymys oli liikaa
14. ↑  Vildt comeback: AaB ansætter Erik Hamrén
15. ↑  AaB fyrer Erik Hamrén

  


|  |  |  |
| --- | --- | --- |
| Edeltäjä:**Ståle Solbakken** | **Tanskan vuoden valmentaja**2008 | Seuraaja:**Morten Olsen** |

|  |  |  |
| --- | --- | --- |
| Edeltäjä:**Jan Jönsson** | **Norjan vuoden valmentaja**2009 | Seuraaja:**Jostein Grindhaug** |

|  |  |  |
| --- | --- | --- |
| Edeltäjä:**Hans Backe** | **AIK:n päävalmentaja**1996–1997 | Seuraaja:**Stuart Baxter** |

|  |  |  |
| --- | --- | --- |
| Edeltäjä:**Søren KuskLars Friis** | **Aalborg BK:n päävalmentaja**1/2004–6/20089/2022–3/2023 | Seuraaja:**Bruce RiochOscar Hiljemark** |

|  |  |  |
| --- | --- | --- |
| Edeltäjä:**Trond Henriksen** | **Rosenborg BK:n päävalmentaja**6/2008–6/2010 | Seuraaja:**Nils Arne Eggen** |

|  |  |  |
| --- | --- | --- |
| Edeltäjä:**Lars Lagerbäck** | **Ruotsin maajoukkueen päävalmentaja**11/2009–6/2016 | Seuraaja:**Jan Andersson** |

|  |  |  |
| --- | --- | --- |
| Edeltäjä:**Heimir Hallgrímsson** | **Islannin maajoukkueen päävalmentaja**8/2018–11/2020 | Seuraaja:**Arnar Viðarsson** |

Ruotsin joukkue – Jalkapallon EM-kilpailut 2012
1 Isaksson |
2 Lustig |
3 Mellberg |
4 Granqvist |
5 M. Olsson |
6 Elm |
7 Larsson |
8 Svensson |
9 Källström |
10 Ibrahimović |
11 Elmander |
12 Wiland |
13 J. Olsson |
14 Hysén |
15 Antonsson |
16 Wernbloom |
17 Safari |
18 Holmén |
19 Bajrami |
20 Toivonen |
21 Wilhelmsson |
22 Rosenberg |
23 Hansson |
Valmentaja Hamrén

Ruotsin joukkue – Jalkapallon EM-kilpailut 2016
1 Isaksson |
2 Lustig |
3 Johansson |
4 Granqvist |
5 Olsson |
6 Forsberg |
7 Larsson |
8 Ekdal |
9 Källström |
10 Ibrahimović |
11 Berg |
12 Olsen |
13 Jansson |
14 Lindelöf |
15 Hiljemark |
16 Wernbloom |
17 Augustinsson |
18 Lewicki |
19 Kujović |
20 Guidetti |
21 Durmaz |
22 Zengin |
23 Carlgren |
Valmentaja Hamrén



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ruotsi

 |

 |